O termin musica clasica apareixe por primera vegata en o diccionario Oxford English Dictionary en 1836 ta decir a las composicions europeas más destacatas d'o sieglo anterior. Con o tiempo significa lo opuesto a la musica popular en o luengache corrient. Ye o nombre que gosa dar-se a la musica culta, academica, docta y atros. A musica clasica, en a historia d'a musica y a musicolochía, ye a musica d'o clasicismo u periodo clasico (1750-1820). Pero por o suyo sentito popular y de gran aceptación en meyo escrito ye aquella tradición culta creyata en Europa, entre os anyos 1450 y 1950 alto u baixo. Existe una expresión que abraca quasi totz os períodos ta definir a suya epoca de mayor explendor: período d'a practica común.